கேள்வி: அன்னூர் ஆனைமலை கருப்பராயசுவாமி கோயில் - வரலாறு பற்றி விளக்கவும்.
பதில்: இக்கோயில் பத்தொன்பதாம் நூற்றாண்டைச் சேர்ந்தது.
கேள்வி: அன்னூர் ஆனைமலை கருப்பராயசுவாமி கோயில் - வழிபாட்டு முறைகள் மற்றும் திருவிழாக்கள் பற்றி விளக்கவும்.
பதில்: இக்கோயிலில் ஒருகாலப் பூசை நடக்கின்றது. ஒவ்வொரு ஆண்டும் தமிழ் மாதமான மாசியில் மகா சிவராத்திரி விழா சிறப்பாகக் கொண்டாடப்படுகிறது. அந்நாளில் இரவு முழுவதும் வழிபாடுகள் நடைபெற்று, அதிகாலை சிறப்பு பூஜை நடத்தப்படுகிறது. ஒவ்வொரு மாதமும் சங்கடஹர சதுர்த்தி அன்று மாலை 6 மணி அளவில் இத்திருக் கோயிலில் உள்ள வேம்பரசு விநாயகருக்கு அபிஷேக பூஜை அதைத் தொடர்ந்து அலங்கார பூஜை சிறப்பாக நடைபெறும் அரச மரமும் வேப்ப மரமும் இணைந்திருப்பது சிவசக்தியின் வெளிப்பாடு அரசு-சிவன் வேம்பு-சக்தி வேம்பும் அரசும் சேர்ந்துள்ள இந்த இடம் தெய்வ சாந்நித்தியம் நிறைந்ததாக திகழ்கிறது சிவசக்திக்கு இணையாக கருதப்படும் இந்த மரங்களின் அடியில் வீற்றிருக்கும் வேம்பரசு விநாயகர் பேரருள் புரிந்து வருகிறார் பிள்ளையாரையும் மரங்களையும் சுற்றி வழிபட்டு வருவோர்க்கு சந்தான பாக்கியம் உண்டாகும் என்பது ஐதீகம் சங்கடஹர சதுர்த்தி நாட்களில் விரதம் இருந்து பூஜித்து வந்தால் சகல சங்கடங்களும் தீர்ந்து ஐஸ்வர்யம் உண்டாகும் கார்த்திகை மாதம் கார்த்திகை தீபத்தன்று தீபத்தூணில் மாலை ஆறு மணி அளவில் தீபம் ஏற்றி சிறப்பு பூஜை நடைபெறும் மார்கழி மாதம் 30 நாட்களும் அதிகாலை 6 மணிக்கு சிறப்பு கட்டளை பூஜை நடைபெறும் அது சமயம் பக்தர்கள் தங்களுக்கு விருப்பமான அல்லது அவர்கள் பிறந்த நட்சத்திர நாட்களில் கட்டளையை ஏற்று பூஜையை சிறப்படைய செய்வார்கள் ஒவ்வொரு மாதமும் அமாவாசை அன்று திரளாக மக்கள் வந்து பூஜையில் கலந்து இறையருள் பெறுவார்கள் அன்று மதியம் அன்னதானம் நடைபெறும் ஆடி மாதம் 18 ஆம் தேதி இங்குள்ள கன்னிமார் சாமிக்கு (சப்தகன்னிகள்) பலவித பதார்த்தங்களை படைத்து பூஜை செய்து அங்கு வரும் பெண் குழந்தைகள் மற்றும் சுமங்கலி பெண்களுக்கு துணிகளைக் கொடுத்து கன்னிமாரின் அருள்ளினைப் பெறுவார்கள். ஆடி மாதம் பெரும்பாலான சுற்றுப்புற கிராம மக்கள் புதன் ஞாயிறு கிழமைகளில் பொங்கல் வைத்து படையல் இட்டு கிடாய் வெட்டி பூஜை செய்து வழிபட்டு இறைவனின் திருவருள் பெறுவார் ஆடி மாதம் பூஜை செய்ய இயலாதவர்கள் புரட்டாசி கார்த்திகை மற்றும் மார்கழி மாதங்களை தவிர்த்து மற்ற மாதங்களில் பூஜையினை செய்து நேர்த்திக் கடனை நிறைவேற்றுவார்கள் தமிழ் புத்தாண்டு ஆடிப்பெருக்கு தீபாவளி மற்றும் தைப்பொங்கல் திரு நாட்களில் சிறப்பு அலங்கார பூஜை நடைபெறும்